Brende om fredsprisen: – De neste ukene blir avgjørende for om freden kan reddes
Han våknet til nyheten om Nobels fredspris i Washington DC, der han blant annet har samtaler med sin amerikanske kollega John Kerry. – Jeg snakket akkurat med Kerry, som også gratulerer Santos, sier utenriksminister Brende. – Frykter du at fredsprisen kan slå begge veier i forhandlingene? – Dette er Nobelkomiteens avgjørelse. Vi gratulerer Santos og håper dette bidrar til at han får den kraften som trengs for å sy sammen noe fremover som gir grunnlag for enighet om fred. Det vil si at de som stemte nei i folkeavstemningen og FARC-geriljaen må enes om at det ikke er noe alternativ til fred, mener Brende. Bakgrunn: Årets fredspris til Colombias presidentNorge har sammen med Colombia hatt en meglerrolle i forhandlingene som har forsøkt å gjøre slutt på den 52 år lange, blodige konflikten i Colombia. Men Brende vil ikke være med på å ta noe av æren for resultatet: – Dette er en pris som går 100 prosent til det colombianske folk og de mange ofrene etter konflikten. Prisen skal forhåpentlig være med å sikre at det ikke blir noen ny konflikt. De neste ukene blir avgjørende for om freden kan reddes. Les også: Senioranalytiker advarte mot fredsprisenI en felles uttalelse i dag sier Colombias regjering og FARC-geriljaen at de er enige om at fredsavtalen skal revideres – og våpenhvilen fortsette. Børge Brende berømmer president Santos for hans enorme mot i arbeidet som førte fram til en enighet mellom FARC og regjeringen. – Det er ikke enkelt etter 52 år å bryte et vant mønster og sette seg ned å forhandle med en gerilja. Det arbeidet er så viktig at det fortjener å lykkes. Fikk du med deg? Her er begrunnelsen for at Santos fikk årets fredspris.
Utenriksminister Børge Brende sier han håper denne prisen bidrar til å øke presset på alle parter.